คือประจำเดือนของหนูมาไม่ปกติค่ะ ขาดหายไปหลายเดือน หนูไปพบแล้ว2ครั้ง ครั้งแรกตอนอายุ13 ตอนนั้นประจำเดือนไม่มา9เดือนกว่าๆที่ขาดหายไปเลย ซึ่งก่อนหน้านั้นก็2-3เดือนมาครั้ง คุณให้ยาคุมมากิน2เดือน ซึ่งประจำเเือนก็มาปกติ แล้วก็มาๆหายๆอีก จนไปหาอีกครั้งตอนอายุ15 คุณ ได้อัลตร้าซาวดูมดลูก ก็ปกติดีค่ะ ได้ยาคุมมากินอีก3เดือน แต่ก็ไม่เป็นปกติสักที ตอนนี้ประจำเดือนหนูไม่มาจะครบ7เดือนแล้ว แบบหายขาดไปเลย ก่อนหน้าที่ประจำเดือนจะหายขาดไป หนูจะปวดท้องน้อยมาก ตอนประจำเดือนมา ปวดแสบจนต้องกินยา แล้วก็ท้องเสีย ทั้งๆที่เมื่อก่อนไม่เคยเป็น หนูอยากให้ประจำเดือนมาเป็นปกติค่ะ กลัวมีลูกยาก จากอาการพวกนี้ หนูมีสิทธิ์จะเป็นหมันไหมคะ
สวัสดีค่ะ ยังตอบไม่ได้ค่ะว่าจะทำให้เป็นหมันหรือไม่ขึ้นกับโรคที่เป็นค่ะ ในช่วงแรกของการมีประจำเดือน ประจำเดือนอาจจะมาไม่สม่ำเสมอได้เพราะร่างกายอยู่ในช่วงปรับตัว ฮอร์โมนในแต่ละเดือนอาจจะไม่คงที่ แต่ไม่ควรอยู่เกิน 1-2 ปีแรกหลังมีประจำเดือน ถ้านานกว่านั้นอาจจะเป็นโรคแนะนำว่าควรกลับไปพบสูตินรีแพทย์เพื่อตรวจซ้ำค่ะ โรคที่เจอได้บ่อยที่ทำให้ประจำเดือนมาไม่ปกติหรือไม่มาคือโรคถุงน้ำในรังไข่ค่ะ สังเกตว่ามีอาการอื่นร่วมด้วยเช่น สิว ผิวมัน ขนดก น้ำหนักตัวมากหรือไม่ โรคนี้วินิจฉัยได้จากการอัลตราซาวน์หน้าท้องโดยสูตินรีแพทย์ค่ะ